text: 4 Ulikoq (llullakoq) willakïkunawanmi Satanasqa nunakunata engañan (leyi 1 Juan 5:19). Entëru Patsamanmi, periödicu, radiu, television y Internet chashqa. Yanapakurpis, këkunaqa lluta portakïkunata y mana allikunatam yachatsikun (Jer. 2:13). Tantiyarinapaq, ollqupura y warmipura casakoqkunatam allitanö rikätsikun, y tsëkuna mana alli kanqanta Biblia ninqantaqa alläpa michäkunqantanönam rikäyan (1 Cor. 6:9, 10).